. quelle responce Sa Maj té entent qu’il face de sa part à ceulx de ladicte ville. 
Il y a doubte que ledict Daniel Itero soit allé en Anvers, mais l’on pense 
aussy qu’il soit passé oultre. 
Le messagier présent, que ay pris et choisy par l’advis du prévost gaingne 
un carolus par jour, car il luy fault prendre un cheval de louaige. Considérez 
que les messaigiers de ceste ville ne sont montez. Parquoy vous plaira le 
despescer le plus tost qu’il sera possible, et me pardonner que n’ay escript 
plus tost, car il ne m’a esté possible pour les aultres occupacions, et m’a fallu 
gaigner le temps à donner à ceste et aultre choze hors d’heure, et la confes¬ 
sion n’a peu estre preste sinon maintenant. 
Il vous plaira aussy m’advertir sy ne debvray escripre à l’empereur ou à la 
royne de ce qui surviendra. 
Le bruyct court icy qu’il y a bien grant nyd et compaignie d’héréticques. 
Dieu veuille donner par sa grâce que les aultres se puissent descouvrir et vous 
donner, monsieur, ce que luy sçaurez bien demander. 
De Tornay, ce xxx e de décembre 1544. Je vous envoie aussy un billet des 
prisonniers, sans les femmes susdites, desquelles n’ay encorres les noms 1 . 
Voslre très humble serviteur, 
Charles de Tisnacq. 
* 
Monseig r , Monseig r le président du privé conseil de Sa Maj té . 
V. 
Le conseiller Charles de Tisnacq à Louis Schore, président du conseil prive 
à Bruxelles. 
Du 31 décembre 1544. 
Original, inédit. — Audience, liasse 25. 
Monseigneur, depuis mes précédentes est survenu que l’official de l’évesque 
de Tornay a décerné lettres d'inhibition d’ultérieures procédures contre la 
personne de M e Pierre de Bruslay, prisonnier, et furent lesd. lettres intimées 
au gouverneur de ceste ville, en présence de noz tous, et fut respondu à 
l’exécuteur 2 que l’on ne créoit que le prisonnier esloit de la jurisdiction ecclé¬ 
siastique; ce néantmoins que l’on advertiroit Sa Maj té dud* exploict, pour 
après estre faict comme de raison, dont vous ay voleu advertir de bonne heure, 
1 Voir la pièce n° XXIX du dossier de Tournay. 
2 L’officier chargé de la signification. 
